Bispedømmet Cerreto Sannita-Telese-Sant'Agata de' Goti
Erkebispedømmet Napoli
**Domenico Battaglia** (født 20. januar 1963 i Satriano i provinsen Catanzaro i Calabria i Italia) er en italiensk katolsk prelat og erkebiskop av Napoli siden 2021.

Liv og virke
------------

### Prest

Domenico Battaglia fullførte sine filosofisk-teologiske studier ved *seminaret San Pio X* i Catanzaro. Den 6. februar 1988 ble han presteviet for erkebispedømmet Catanzaro-Squillace.

Fra 1989 til 1992 var han rektor for pre-seminaret i Catanzaro og medlem av bispedømmekommisjonen for rettferdighet og fred. Deretter hadde han forskjellige oppgaver innen menighetssjelesorg og i veldedige funksjoner. Blant annet var han president for *Federazione italiana delle comunità terapeutiche* (FICT, = Den italienske forening for terapeutiske samfunn) fra 2006 til 2015. Han har vært president for *Det kalabriske solidaritetssenter* fra 1992. I 2008 ble han utnevnt til kannik i Catanzaro-katedralen.

### Biskop av Cerreto Sannita-Telese-Sant'Agata de' Goti

Den 24. juni 2016 utnevnte pave Frans ham til biskop av Cerreto Sannita-Telese-Sant'Agata de' Goti. Erkebiskopen av Catanzaro-Squillace, Vincenzo Bertolone SDP, bispeviet ham 3. september samme år. Medkonsekratorer var hans forgjenger Michele De Rosa, erkebiskopen av Campobasso-Boiano Giancarlo Maria Bregantini CSS og de emeriterte erkebiskoper av Catanzaro-Squillace, Antonio Cantisani og Antonio Ciliberti. Innsettelsen i bispedømmet Cerreto Sannita-Telese-Sant'Agata de' Goti fant sted den 2. oktober 2016.

Som biskop fortsatte han sitt virke som «gateprest», og som gav ham tilnavnet *«Bergoglio de Sud Italia»*.

I et hyrdebrev i april 2020 sa han at covid-19-pandemien hadde *«avslørt denne vår verdens skjørhet ... svakheten med den økonomi som, både lokalt og globalt, ble ansett som det eneste mål, og ble sett og applaudert som den eneste vei, uten noen begrensninger, til menneskelig lykke på jorden».*

### Erkebiskop av Napoli

Den 12. desember 2020 utnevnte pave Frans ham til erkebiskop av Napoli. Innsettelsen fant sted den 2. februar året etter. Han fortsatte å administrere bispedømmet Cerreto Sannita-Telese-Sant'Agata de' Goti som apostolisk administrator frem til innsettelsen av hans etterfølger, biskop Giuseppe Mazzafaro, den 12. juni 2021.

I anledning av sin tiltredelse i Napoli den 2. februar 2021 erklærte Battaglia krig mot camorraen og alle mafiagrupper i et intervju med det katolske avisen Avvenire. I kampen mot all slags mafia mente han ar to ting var essensielle: «Ta parti, og opplys på alle nivåer.» Kirken har «en profetisk rolle å spille» i denne kampen.

«Pandemien har absolutt økt ulikhetene eksponensielt og i sårene den sosiale urett skaper, formerer mafiagruppenes virus seg... Det eneste våpen vi har at vi alle, kirke og stat, må gjenvinne tapt troverdighet. Den troverdigheten kan bare komme fra konkret forpliktelse til folks behov. Dette starter med ungdommen og unge voksne i vanskeligheter og som mer enn andre står i fare for å falle under fortryllelsen til Camorra-systemet.» sa erkebiskop Battaglia.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \*bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1785
* Pave Pius VIII (1761-1830) \*1816
* Pave Pius IX (1797-1878) \*1827
* Kardinal Gustav Adolf von Hohenlohe-Schillingsfürst (1823-1896) \*1857
* Erkebiskop Salvatore Magnasco (1806-1892) \*1868
* Kardinal Gaetano Alimonda (1818-1891) \*1877
* Kardinal Agostino Richelmy (1850-1923) \*1886
* Biskop Giuseppe Castelli (1871-1943) \*1911
* Biskop Gaudenzio Binaschi (1883-1968) \*1930
* Erkebiskop Albino Mensa (1916-1998) \*1960
* Kardinal Tarcisio Bertone (1934-) \*1991
* Erkebiskop Vincenzo Bertolone, S.d.P. (1946- ) \*2007
* Biskop *Domenico Battaglia* (1962-) \*2016

Referanser
----------

1. ↑  quotidianodelsud.it: *Catanzaro, don Mimmo Battaglia nominato vescovo Andrà alla diocesi di Sant'Agata dei Goti in Campania*, lest 24. juni 2016
2. 1 2 3  «Rinuncia del Vescovo di Cerreto Sannita-Telese-Sant’Agata de’ Goti (Italia) e nomina del successore». *Tägliches Bulletin* **(italiensk)**. Presseamt des Heiligen Stuhls. 24. juni 2016. Besøkt 24. juni 2016.
3. ↑  Grana, Francesco Antonio (12. desember 2020). «Papa Francesco nomina Domenico Battaglia nuovo arcivescovo di Napoli. Il ‘Bergoglio del Sud Italia’ che assiste i tossicodipendenti». *Il Fatto Quotidiano* **(italiensk)**.
4. ↑  «Don Mimmo Battaglia è il nuovo vescovo di Napoli». *l’Espresso napoletano* **(italiensk)**. 12. desember 2020.
5. ↑  «Rinuncia e nomina dell’Arcivescovo Metropolita di Napoli (Italia)». *Tägliches Bulletin* **(italiensk)**. Presseamt des Heiligen Stuhls. 12. desember 2020. Besøkt 12. desember 2020.
6. ↑  Marco Iasevoli (3. februar 2021). «Battaglia: Chiesa e Stato schierati contro la camorra» **(italiensk)**. Avvenire. Besøkt 3. februar 2021.
7. ↑  battd, lest 27. mars 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ICCU
 |